CELEX: 32013D0761
Language: lv
Date: 2013-12-12 00:00:00
Title: 2013/761/ES: Komisijas Lēmums ( 2013. gada 12. decembris ) par Lielbritānijas un Ziemeļīrijas Apvienotās Karalistes paziņoto valsts pārejas plānu, kas minēts 32. pantā Eiropas Parlamenta un Padomes Direktīvā 2010/75/ES par rūpnieciskajām emisijām (izziņots ar dokumenta numuru C(2013) 8815)

14.12.2013   
            
            
               LV
            
            
               Eiropas Savienības Oficiālais Vēstnesis
            
            
               L 335/52
            
         KOMISIJAS LĒMUMS
   (2013. gada 12. decembris)
   par Lielbritānijas un Ziemeļīrijas Apvienotās Karalistes paziņoto valsts pārejas plānu, kas minēts 32. pantā Eiropas Parlamenta un Padomes Direktīvā 2010/75/ES par rūpnieciskajām emisijām
   (izziņots ar dokumenta numuru C(2013) 8815)
   (Autentisks ir tikai teksts angļu valodā)
   (2013/761/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2010. gada 24. novembra Direktīvu 2010/75/ES par rūpnieciskajām emisijām (piesārņojuma integrēta novēršana un kontrole) (1) un jo īpaši tās 32. panta 5. punkta otro daļu,
   tā kā:
   
               (1)
            
            
               Saskaņā ar Direktīvas 2010/75/ES 32. panta 5. punkta pirmo daļu Lielbritānijas un Ziemeļīrijas Apvienotā Karaliste (Apvienotā Karaliste) 2012. gada 14. decembrī iesniedza Komisijai valsts pārejas plānu (VPP) (2).
            
         
               (2)
            
            
               VPP tika novērtēts saskaņā ar Direktīvas 2010/75/ES 32. panta 1., 3. un 4. punktu un ar Komisijas Īstenošanas lēmumu 2012/115/ES (3).
            
         
               (3)
            
            
               Apvienotās Karalistes iesniegtā VPP pilnīguma izvērtēšanas laikā Komisija konstatēja, ka VPP nav iekļauti daudzi novērtējumam būtiski dati un ka nav pilnībā aizpildīta Īstenošanas lēmuma 2012/115/ES pielikuma A papildinājuma A.1. tabulā sniegtā informācijas veidlapa. Komisija arī ievēroja, ka daudzu iekārtu gadījumā VPP iekļautie dati neatbilda datiem, kas norādīti 2009. gada emisijas pārskatā, kuru Apvienotā Karaliste iesniedza saskaņā ar Eiropas Parlamenta un Padomes Direktīvu 2001/80/EK (4).
            
         
               (4)
            
            
               Tā kā trūkstošie dati un neatbilstības starp VPP un Direktīvas 2001/80/EK paredzēto emisijas pārskatu apgrūtināja VPP novērtēšanu, Komisija 2013. gada 3. jūnija vēstulē (5) lūdza Apvienotajai Karalistei iesniegt VPP no jauna, izmantojot pareizās veidlapas un ietverot trūkstošo informāciju, un sniegt skaidrojumu par atšķirībām VPP un 2009. gada emisijas pārskatā, kas paredzēts Direktīvā 2001/80/EK, kā arī skaidri apliecināt, ka VPP izstrādē ir piemēroti Direktīvas 2010/75/ES 29. pantā paredzētie apvienošanas noteikumi.
            
         
               (5)
            
            
               Apvienotā Karaliste papildu informāciju Komisijai iesniedza 2013. gada 18. jūnijā (6), 2013. gada 19. jūnijā (7), 2013. gada 20. jūnijā (8) un 2013. gada 1. jūlijā (9). Tādējādi Apvienotā Karaliste iesniedza lielāko daļu trūkstošo datu, izmantojot prasītās veidlapas, kā arī sniedza daļēju skaidrojumu par atšķirībām VPP un 2009. gada emisijas pārskatā, kas paredzēts Direktīvā 2001/80/EK.
            
         
               (6)
            
            
               Pēc turpmākas VPP novērtēšanas un Apvienotās Karalistes iesniegtās papildinformācijas izvērtēšanas Komisija 2013. gada 10. septembrī nosūtīja Apvienotajai Karalistei vēl vienu vēstuli (10). Šajā vēstulē Komisija atkārtoti lūdza Apvienoto Karalisti skaidri apliecināt, ka attiecībā uz visām VPP ietvertajām iekārtām ir pareizi piemēroti Direktīvas 2010/75/ES 29. pantā paredzētie apvienošanas noteikumi, un lūdza Apvienoto Karalisti apstiprināt, ka VPP nav iekļauta neviena no sadedzināšanas iekārtām, kurām piemērots Direktīvas 2001/80/EK 4. panta 4. punktā noteiktais izņēmums. Komisija apšaubīja vairāku VPP ietvertu iekārtu atbilstību un pieprasīja papildu informāciju un/vai precizējumus par vidējiem atgāzu caurplūduma līmeņiem, konversijas koeficientiem, kopējo nominālo ievadīto siltumjaudu un emisiju robežvērtībām, kas piemērotas atsevišķām iekārtām, jo īpaši jaukta kurināmā sadedzināšanas iekārtām un gāzturbīnām. Komisija no Apvienotās Karalistes pieprasīja arī informāciju par pasākumiem, kurus paredzēts īstenot 120 VPP ietvertajās iekārtās, lai laikus nodrošinātu atbilstību emisiju robežvērtībām, kas tiks piemērotas no 2020. gada 1. jūlija.
            
         
               (7)
            
            
               Komisija 2013. gada 10. septembra vēstulē arī informēja Apvienoto Karalisti, ka uz cietajiem kurināmajiem attiecinātā NOx emisiju robežvērtība 1 200 mg/Nm3, kas piemērota ierīcei Aberthaw Power Station, kura veido būtisku daļu no kopējām VPP noteiktajām maksimāli pieļaujamām NOx emisijām, ir jālabo, jo attiecībā uz šo ierīci pārskata periodā (2001.–2010. gads) netika ievēroti ar šīs robežvērtības izmantošanu saistītie nosacījumi, kas paredzēti Īstenošanas lēmuma 2012/115/ES pielikuma C papildinājuma C.1. tabulas 2. piezīmē. Saskaņā ar Komisijai pieejamo informāciju Apvienotā Karaliste nebija pierādījusi, ka iekārtā izmantotā cietā kurināmā gaistošo vielu saturs kādā no gadiem laikposmā no 2001. līdz 2010. gadam būtu bijis mazāks nekā 10 %.
            
         
               (8)
            
            
               Apvienotā Karaliste 2013. gada 26. un 27. septembra atbildēs (11) sniedza papildu informāciju un informēja Komisiju par 11 iekārtu svītrošanu no VPP. Attiecībā uz iekārtu Aberthaw Power Station Apvienotā Karaliste turpināja pastāvēt uz to, ka Īstenošanas lēmuma 2012/115/ES pielikuma C papildinājuma C.1. tabulas 2. piezīmē paredzētie nosacījumi ir izpildīti un uz cietajiem kurināmajiem attiecinātā NOx emisiju robežvērtība 1 200 mg/Nm3, kas izmantota, lai aprēķinātu šīs iekārtas veidoto daļu maksimāli pieļaujamās emisijās 2016. gadam, ir piemērota pareizi.
            
         
               (9)
            
            
               Pamatojoties uz sniegto papildu informāciju, Komisija konstatēja, ka VPP joprojām nebija iekļauti būtiski dati par atsevišķām iekārtām, tāpēc nebija iespējams veikt pilnīgu VPP novērtējumu, jo īpaši attiecībā uz datu konsekvenci un pareizību un pieņēmumiem un aprēķiniem, kas izmantoti, lai noteiktu katras sadedzināšanas iekārtas veidoto daļu maksimāli pieļaujamajās emisijās.
            
         
               (10)
            
            
               Pabeigusi galīgo novērtējumu attiecībā uz Apvienotās Karalistes paziņoto VPP, kurš grozīts saskaņā ar papildu informāciju, Komisija konstatēja vienu galveno elementu, kas neatbilst spēkā esošajiem noteikumiem, proti:
               
                           —
                        
                        
                           tā kā attiecībā uz iekārtu Aberthaw Power Station nav izpildīti Īstenošanas lēmuma 2012/115/ES pielikuma C papildinājuma C.1. tabulas 2. piezīmē paredzētie nosacījumi attiecībā uz NOx emisiju robežvērtības 1 200 mg/Nm3 piemērošanu cietajiem kurināmajiem, lai aprēķinātu šīs iekārtas veidoto daļu VPP noteiktajās maksimāli pieļaujamās emisijās 2016. gadam, Komisija uzskata, ka nav pamata piemērot minēto emisiju robežvērtību.
                        
                     
         
               (11)
            
            
               Turklāt Komisija VPP identificēja 34 iekārtas, par kurām sniegtā informācija joprojām ir nekonsekventa un/vai ir jāpapildina sniegtie dati, jo īpaši attiecībā uz izmantotajām emisiju robežvērtībām un aprēķinātajām un paziņotajām šo iekārtu veidotajām daļām maksimāli pieļaujamās emisijās. To iekārtu saraksts, par kurām pieejamie dati ir nekonsekventi vai nepilnīgi, ir iekļauts šā lēmuma pielikumā.
            
         
               (12)
            
            
               Tāpēc Komisija ir secinājusi, ka Apvienotās Karalistes paziņotais VPP, kas grozīts saskaņā ar papildu informāciju, neatbilst Direktīvas 2010/75/ES 32. panta 1., 3. un 4. punktā un Īstenošanas lēmumā 2012/115/ES paredzētajiem noteikumiem.
            
         
               (13)
            
            
               Ņemot vērā iepriekš izklāstīto, Apvienotās Karalistes paziņotais VPP nebūtu jāpieņem,
            
         IR PIEŅĒMUSI ŠO LĒMUMU.
   1. pants
   1.   Valsts pārejas plāns, kuru Lielbritānijas un Ziemeļīrijas Apvienotā Karaliste 2012. gada 14. decembrī paziņoja Komisijai saskaņā ar Direktīvas 2010/75/ES 32. panta 5. punktu, neatbilst Direktīvas 2010/75/ES 32. panta 1., 3. un 4. punktā un Īstenošanas lēmumā 2012/115/ES paredzētajām prasībām un tāpēc netiek pieņemts.
   2.   Ja Lielbritānijas un Ziemeļīrijas Apvienotā Karaliste vēlas īstenot valsts pārejas plānu, tai jāveic visi nepieciešamie pasākumi, lai pārstrādātā plāna redakcijā novērstu šādas nepilnības:
   
               a)
            
            
               attiecībā uz ierīci Aberthaw Power Station, kura veido būtisku daļu no kopējām VPP noteiktajām maksimāli pieļaujamām NOx emisijām, jālabo emisiju robežvērtība, ko piemēro, lai aprēķinātu šīs ierīces veidoto daļu maksimāli pieļaujamās NOx emisijās 2016. gadam; lai attiecībā uz šo ierīci varētu izmantot emisiju robežvērtību 1 200 mg/Nm3, Lielbritānijas un Ziemeļīrijas Apvienotajai Karalistei jāpierāda, ka vidējais šajās iekārtās izmantotā cietā kurināmā gaistošo vielu saturs VPP pārskata gados ir bijis mazāks nekā 10 %, kā paredzēts Īstenošanas lēmuma 2012/115/ES pielikuma C papildinājuma C.1. tabulas 2. piezīmē;
            
         
               b)
            
            
               attiecībā uz šā lēmuma pielikumā norādītajām iekārtām jāiesniedz trūkstošie dati un jāizlabo vai jāprecizē neskaidrības, lai nodrošinātu valsts pārejas plānā ietvertās un izmantotās informācijas pilnīgu konsekvenci; šajā punktā jāņem vērā precizējumu pieprasījumi, kas ietverti Komisijas 2013. gada 3. jūnija un 2013. gada 10. septembra vēstulēs, kuras nosūtītas Lielbritānijas un Ziemeļīrijas Apvienotajai Karalistei.
            
         2. pants
   Šis lēmums ir adresēts Lielbritānijas un Ziemeļīrijas Apvienotajai Karalistei.
   
      Briselē, 2013. gada 12. decembrī
      
         
            Komisijas vārdā –
         
            Komisijas loceklis
         
         Janez POTOČNIK
      
   
   
      (1)  OV L 334, 17.12.2010., 17. lpp.
   
      (2)  Ares(2012)1500959.
   
      (3)  Komisijas 2012. gada 10. februāra Īstenošanas lēmums 2012/115/ES, ar ko paredz noteikumus attiecībā uz valsts pārejas plāniem, kas minēti Eiropas Parlamenta un Padomes Direktīvā 2010/75/ES par rūpnieciskajām emisijām (OV L 52, 24.2.2012., 12. lpp.).
   
      (4)  Eiropas Parlamenta un Padomes 2001. gada 23. oktobra Direktīva 2001/80/EK par ierobežojumiem attiecībā uz dažu piesārņojošo vielu emisiju gaisā no lielām sadedzināšanas iekārtām (OV L 309, 27.11.2001., 1. lpp.).
   
      (5)  Ares(2013)1635147.
   
      (6)  Ares(2013)2381277.
   
      (7)  Ares(2013)2381361.
   
      (8)  Ares(2013)2381402.
   
      (9)  Ares(2013)2972980.
   
      (10)  Ares(2013)3015778.
   
      (11)  Ares(2013)3155496.
   
      PIELIKUMS
      
         1. PANTA 2. PUNKTA B) APAKŠPUNKTĀ MINĒTAIS IEKĀRTU SARAKSTS
      
      
                  VPP lietotais iekārtas numurs
               
               
                  Iekārtas nosaukums
               
            
                  9.
               
               
                  
                     Great Coates Works LCP 62
                  
               
            
                  10.
               
               
                  
                     Great Coates Works LCP 63
                  
               
            
                  11.
               
               
                  
                     Great Coates Works LCP 96
                  
               
            
                  12.
               
               
                  
                     Grangemouth Polimeri Europa UK
                  
               
            
                  13.
               
               
                  
                     Port of Liverpool CHP – GT
                  
               
            
                  16.
               
               
                  
                     Aylesford CHP1
                  
               
            
                  17.
               
               
                  
                     Aylesford CHP2
                  
               
            
                  18.
               
               
                  
                     Kinneil Stack A1 (B-101)
                  
               
            
                  28.
               
               
                  
                     Burghfield Generation Site
                  
               
            
                  37.
               
               
                  
                     Cheshire CHP
                  
               
            
                  38.
               
               
                  
                     Chickerall Generation Site
                  
               
            
                  44.
               
               
                  
                     Wansborough Mill
                  
               
            
                  46.
               
               
                  
                     Didcot B Module 6
                  
               
            
                  47.
               
               
                  
                     Dow CHP
                  
               
            
                  49.
               
               
                  
                     Dalry DSM CHP
                  
               
            
                  58.
               
               
                  
                     Ratcliffe on Soar Power Station
                  
               
            
                  68.
               
               
                  
                     Grimsby CHP1
                  
               
            
                  71.
               
               
                  
                     Hythe CHP1
                  
               
            
                  72.
               
               
                  
                     Hythe Package Boilers
                  
               
            
                  73.
               
               
                  
                     Indian Queens
                  
               
            
                  81.
               
               
                  
                     Keadby Power Station GT3
                  
               
            
                  84.
               
               
                  
                     Little Barford Power Station Module 1A
                  
               
            
                  85.
               
               
                  
                     Little Barford Power Station Module 1B
                  
               
            
                  99.
               
               
                  
                     Sellafield Site Gas Turbine 1
                  
               
            
                  100.
               
               
                  
                     Sellafield Site Gas Turbine 2
                  
               
            
                  101.
               
               
                  
                     Sellafield Site Gas Turbine 3
                  
               
            
                  102.
               
               
                  
                     Sellafield Site Auxiliary Boiler
                  
               
            
                  103.
               
               
                  
                     Wilton Power Station
                  
               
            
                  107.
               
               
                  
                     Solvay Interox Ltd
                  
               
            
                  120.
               
               
                  
                     INEOS Infrastructure (Grangemouth) Ltd Boilers 9 & 10
                  
               
            
                  121.
               
               
                  
                     INEOS Infrastructure (Grangemouth) Ltd Boilers 11, 12 & 13
                  
               
            
                  124.
               
               
                  
                     Redcar Power Station Boiler
                  
               
            
                  128.
               
               
                  
                     Wilton Olefin Boiler
                  
               
            
                  129.
               
               
                  
                     North Tees No. 1 Aromatics Plant